“เจียไต๋ เอ็นเตอร์ไพรส์” ครึ่งปีแรก 65 คาดขาดทุน 5 ล้านเหรียญสหรัฐ
"เจียไต๋ เอ็นเตอร์ไพรส์" คาดครึ่งแรกปี 65 ขาดทุน 5 ล้านเหรียญสหรัฐ บันทึกผลขาดทุนธุรกิจอุตสาหกรรมของบริษัทมีผลประกอบการลดลง-ส่วนแบ่งบริษัทร่วมทุน “อีซีไอ เมโทรฯ” ขาดทุนราว 5 ล้านเหรียญสหรัฐ
"เจียไต๋ เอ็นเตอร์ไพรส์" คาดครึ่งแรกปี 65 ขาดทุน 5 ล้านเหรียญสหรัฐ บันทึกผลขาดทุนธุรกิจอุตสาหกรรมของบริษัทมีผลประกอบการลดลง-ส่วนแบ่งบริษัทร่วมทุน “อีซีไอ เมโทรฯ” ขาดทุนราว 5 ล้านเหรียญสหรัฐ
19 ก.ค. 2565

ผู้สื่อข่าวรายงานว่า Chia Tai Enterprises International Limited จดทะเบียนในตลาดหลักทรัพย์ฮ่องกง ซึ่งเป็นบริษัทย่อยของ บริษัท เจริญโภคภัณฑ์อาหาร จำกัด (มหาชน) หรือ CPF คาดว่าจะมีผลประกอบการ 6 เดือนแรกของปี 2565 (สิ้นสุด มิ.ย.) ขาดทุนส่วนที่เป็นของผู้ถือหุ้นประมาณ 5 ล้านเหรียญสหรัฐ ลดลงจากกำไร 6.7 ล้านเหรียญสหรัฐเมื่อเทียบกับครึ่งแรกปี 2564
ทั้งนี้บริษัทบันทึกผลขาดทุนเนื่องจากธุรกิจอุตสาหกรรมของบริษัทมีผลประกอบการที่ลดลง และกำไรส่วนแบ่งจากบริษัทร่วมทุน บริษัท อีซีไอ เมโทร อินเวสต์เมนต์ จำกัด คาดว่าจะขาดทุนประมาณ 5 ล้านเหรียญสหรัฐในช่วง 6 เดือนแรกของปี 2565 ลดลงจากกำไร 5.5 ล้านเหรียญสหรัฐ เมื่อเทียบกับงวดเดียวกันของปี 2564